Az Írók Boltja szeptemberi programja
Szerző nélkül, rövid közlemény, Élet és Irodalom, 2017
2017. szeptember 18-án a Magvető Kiadó rendezvényén Grecsó Krisztián: Harminc év napsütés c. kötetét mutatják be. A szerzővel Turi Tímea beszélget. Szeptember 21-én a Kalligram Kiadó rendezvényén Varga Melinda: Sem a férfiban, sem a tájban c. kötete kapcsán a szerzővel Böszörményi Zoltán és Vörös István beszélget. Moderátor: Mészáros Sándor. Szeptember 22-én a Selinunte Kiadó Olvasópróba c. beszélgetéssorozatára kerül sor. Téma: Szükség van kortárs drámára a mai magyar színházban, avagy miképp változott a színpadi szöveg természete? A beszélgetésben részt vesz: Kerékgyártó István, Tasnádi István, Gyulay Eszter, Hegymegi Máté.